Noverint omnes præsentes, et futuri, quia quidam Miles, Rotbertus nomine, pro timore et amore Dei delegavit ad locum sancti Petri Besuensis Monasterii, quoddam mansum, quod quædam matrona, nomine Ermengardis, et filius ejus Odricus Clericus, destinaverant. Cunjacet autem mansum illud in Mornado villa, et habet ad se terras pertinentes, cultas, et incultas, servos, et liberos in eis manentes, prata, pomiferas arbores, et aquarum cursus et recursus, quæ omnia ad jam dictum locum sancti Petri destinavit, atque restituit. Et ut ex meliori voluntate hoc factum esset, accepit a Monachis ipsius loci caballum unum, et societatem in omnibus benefactis eorum, et ex inde hanc Cartam fieri curavit, quam propria manu firmavit, et amicis atque parentibus suis tradidit firmandam atque laudandam. Actum Besuensi Monasterio publice VI Idus Februarii. Signum Rotberti, qui hanc Kartam fieri mandavit. Sig. Oddonis. Signum Gozfredi. Sig. Achardi, et aliorum multorum.